**4. napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2021. augusztus 5-én tartandó rendkívüli ülésére**

**Tárgy:** Balatonhenye község településfejlesztési koncepciójának és településrendezési eszközeinek elkészítésére vonatkozó szerződés módosítása

**Előterjesztő:** Kulin Miklós György, polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

**Tisztelt Képviselő-testület!**

Balatonhenye Község Önkormányzata a településfejlesztési koncepció és a településrendezési eszközök elkészítésére vonatkozóan 2020. augusztus 31. napján kelt szerződést kötött a Laposa Műhely Kft.-vel (a továbbiakban: Megbízott) mindösszesen 3.600.000 Ft+ÁFA tervezési díj ellenében.

A Megbízott a megalapozó vizsgálatot és a településfejlesztési koncepciót a szerződésben vállalt határidőben teljesítette és rendelkezésre bocsátotta Megrendelő, azaz Balatonhenye Község Önkormányzata részére.

# A 2021. július 1. napján hatályba lépett településtervezéssel összefüggő egyes törvények módosításáról szóló 2021. évi XXXIX. törvény módosította a településrendezési eszközökre vonatkozó rendelkezéseket, miszerint két tervtípus jelenik meg: településfejlesztési terv és településrendezési terv. Ezek tartalmi követelményeit a 419/2021. (VII.15.) Korm. rendelet határozza meg.

Fentieket összegezve a hatályos, nevezett szerződés módosítása vált szükségessé.

Az erre vonatkozó beadványát és javaslatát a Megbízott, Laposa Műhely megküldte, mely jelen előterjesztés mellékletét képezi.

A szerződés jogszabályi változás okán bekövetkezett módosítása mellett a Megbízott jelezte, hogy az előre nem látható többletköltséget a Megbízóval utólag közös megegyezéssel kívánná elszámolni.

Kérem, a tisztelt Képviselő-testületet, hogy a napirendet megtárgyalni szíveskedjenek.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (…) HATÁROZATA**

***Balatonhenye község településfejlesztési koncepciójának és településrendezési eszközeinek elkészítésére vonatkozó szerződés módosításáról***

Balatonhenye Község Önkormányzata Képviselő-testülete a 2020. augusztus 31. napján kelt, Laposa Műhely Kft.-vel kötött településtervezési szerződés 4.3. pontjának módosításával, a benyújtott javaslat szerinti tartalommal *egyetért/nem ért egyet.*

A többletköltség utólagos közös megegyezéssel történő meghatározásával és elszámolásával *egyetért/nem ért egyet.*

A Képviselő-testület felhatalmazza a polgármestert, hogy a döntésről értesítse a Megbízottat és a szerződés módosításának aláírásáról gondoskodjon.

**Felelős**: Kulin Mikós György, polgármester

**Határidő**: folyamatos